Παγκόσμια Διακοινοβουλευτική Ένωση Ελληνισμού

Η Παγκόσμια Διακοινοβουλευτική Ένωση του Ελληνισμού (ΠΑΔΕΕ) (αγγλ.: World Hellenic Inter - Parliamentary Association, WHIA, ρωσ.: Всемирная Греческая Межпарламенсткая Ассоциация, ВГМА) αποτελεί οργανισμό που απαρτίζεται από νυν και πρώην ελληνικής καταγωγής βουλευτές νομοθετικών σωμάτων εκλεγμένους σε κοινοβούλια μη ελληνόφωνων χωρών (δηλαδή εκτός Ελλάδας και Κύπρου).

Ιστορικό

Η Παγκόσμια Διακοινοβουλευτική Ένωση Ελληνισμού συστάθηκε το 1996 με πρωτοβουλία της ελληνικής κυβέρνησης. 

Σήμερα έχει περίπου 170 εβδομήντα μέλη εκλεγμένα σε νομοθετικά σώματα και κοινοβούλια σε 24 χώρες ανά τον κόσμο:

Ευρώπη (14): Αλβανία, Γαλλία, Γερμανία, Ελβετία, Ουκρανία, Ουγγαρία,Ρουμανία, Ρωσία, Σουηδία, Ημωμένο Βασίλειο.
Αμερική (4): ΗΠΑ, Καναδάς, Αργεντινή, Βραζιλία. 
Ασία (2): Ιορδανία, Αρμενία.
Αφρική (3): Κένυα, Ζιμπάμπουε, Νότιο Αφρική.
Ωκεανία (1): Αυστραλία.

Στόχοι

Οι στόχοι της ΠΑΔΕΕ είναι:
 Η επικοινωνία μεταξύ των ελληνικής καταγωγής μελών κοινοβουλίων σε μη ελληνόφωνες χώρες.
 Η επικοινωνία και ανάπτυξη των σχέσεων των μελών με τη Βουλή των Ελλήνων.
 Η ισχυροποίηση των σχέσεων φιλίας και συνεργασίας μεταξύ της Ελλάδας και των χωρών προέλευσης των μελών.
 Η προαγωγήκαι διάδοση του ελληνικού πολιτισμού και της ελληνικής γλώσσας, καθώς και  
 Η συνεργασία με την Ειδική Μόνιμη Επιτροπή Ελληνισμού της Διασποράς.

Οργανωτική Δομή

Πρώτος πρόεδρος της οργάνωσης από την επίσημη ίδρυσή της, σύμφωνα με τη Γενική Συνέλευση του Αυγούστου 2004 εξελέγη ο Δημήτριος Γιάνναρος, πολιτειακός βουλευτής στην πολιτεία του Κονέκτικατ των ΗΠΑ, καθηγητής οικονομικών επιστημών.

Διοικητικό Συμβούλιο

Το εν ενεργεία Δ.Σ. της ΠΑΔΕΕ, το οποίο εκλέχτηκε στη Γενική Συνέλευση του 2021 αποτελούν:
Πρόεδρος: Λεωνίδας Ραπτάκης Leonidas Raptakis, Γερουσιαστής στην πολιτεία Rhode Island,ΗΠΑ.
Α΄ Αντιπρόεδρος: Έφη Τριανταφυλλοπούλου Effie Triantafilopoulos, Βουλευτής του Οντάριο, Καναδάς.
Β΄ Αντιπρόεδρος: Στάθης Γεωργανάς Steve Georganas, Βουλευτής της Πολιτείας Νότια Αυστραλία Αυστραλία.
Ταμίας: Στέφαν Πάππας Stephan Pappas, Γερουσιαστής της Πολιτείας Wyoming, ΗΠΑ
Μέλος: Μαρία Τζανάκη Κολέτ Maria Tzanakis Collett, Γερουσιαστής της Πολιτείας Pennsylvania, ΗΠΑ
Μέλος: Μαρία Βαμβακινού Maria Vamvakinou, Βουλευτής της Πολιτείας Βικτόρια, Αυστραλία.
Μέλος: Εµµανουέλα Λαµπροπούλου Emmanuella Lambropoulos, Βουλευτής της πολιτείας Quebec, Καναδάς.
Μέλος: Μαριέττα Καραμανλή Marietta Karamanli, Βουλευτής, Γαλλία.
Μέλος: Βαγγέλης Ντουλές Vangelis Doules, Βουλευτής, Αλβανία.

Επιτροπές

Στις δραστηριότητες της ΠΑΔΕΕ περιλαμβάνονται: 
Ψηφίσματα και δράσεις για ζητήματα που αφορούν στην Ελλάδα, στην Κύπρο και στον Ελληνισμό της Διασποράς.
Εκστρατεία για τον επαναπατρισμό των γλυπτών του Παρθενώνα, την προώθηση της ελληνικής γλώσσας και του ελληνικού πολιτισμού.
Πραγματοποίηση ημερίδων και συναντήσεων στην Ελλάδα και το εξωτερικό με θέμα την προώθηση των ελληνικών προϊόντων, των ελληνικών επενδύσεων και της τουριστικής ανάπτυξης.
Συνεργασία με την Ελληνική Κυβέρνηση, τη Βουλή των Ελλήνων και τη Γενική Γραμματεία Απόδημου Ελληνισμού
Δραστηριοποίηση με στόχο την συμβολή της Ελληνικής Ομογένειας στην οικονομική ανάκαμψη της Ελλάδας.
Κοινές δράσεις με ελληνικούς και ομογενειακούς Οργανισμούς.

Δες επίσης

 Απόδημος Ελληνισμός
 Συμβούλιο Απόδημου Ελληνισμού

Εξωτερικοί σύνδεσμοι 
 Επίσημη ιστοσελίδα
 [Βουλή των Ελλήνων https://www.hellenicparliament.gr/Diethneis-Drastiriotites/Diethnes-Perivallon/Ellinismos-tis-Diasporas/Pagosmia-Diakoinovouleutiki-Enosi-Ellinismou-PaDEE/]
 [Hellenic Parliament https://www.hellenicparliament.gr/en/Diethneis-Drastiriotites/Diethnes-Perivallon/Ellinismos-tis-Diasporas/PADEE/]

Ελληνική διασπορά